Ο **Σάρουμαν ο Λευκός** ήταν ένας μάγος, ο οποίος έζησε στην Μέση Γη κατά τη διάρκεια της Τρίτης Εποχής και ήταν ένας από τους βασικούς εχθρούς των ελεύθερων λαών της κατά την διάρκεια του Πολέμου του Δαχτυλιδιού. Ήταν ο επικεφαλής των μάγων στην εποχή του, και κατοίκησε στο φρούριο του Ορθανκ στο Ίσενγκαρντ. Οι Ιστάρι ήταν πέντε μάγοι οι οποίοι είχαν σταλεί στη Μέση-γη για να καταπολεμήσουν την αυξανόμενη δύναμη του Σάουρον. Ο Σάρουμαν υποστήριξε αρχικά μια συμμαχία με τον Σάουρον, αλλά τον πρόδωσε σύντομα, καθώς αποκαλύφθηκε ότι ο απώτερος στόχος του ήταν να διαδεχτεί τον Σάουρον ως Σκοτεινό Άρχοντα και να εξουσιάσει αυτός την Μέση-γη. Όταν παρουσίασε ο Γκάνταλφ στον Σάρουμαν την ανακάλυψη και τη θέση του δαχτυλιδιού, ο Σάρουμαν αποκάλυψε την επιθυμία του για το ίδιο το Δαχτυλίδι και την συμμαχία του με τον Σάουρον. Άφησε επίσης τον τίτλο Σάρουμαν ο Λευκός, και φόρεσε μια ρόμπα από τα πολλά χρώματα. Όταν ο Γκάνταλφ αρνήθηκε να συνεργαστεί μαζί του, τότε ο Σάρουμαν τον αιχμαλώτισε στο Ίσενγκαρντ. Ο Γκάνταλφ αργότερα δραπέτευσε με τη βοήθεια από τον Γκούαχιρ Γουίντλορντ, έναν από τους μεγάλους αετούς της Μέσης-γης, και έκανε την προδοσία του Σάρουμαν γνωστή στα υπόλποιπα μέλη του Λευκού συμβουλίου. Μετά απο αυτό, ο Σάρουμαντώρα έπραξε ότι μπορούσε για την απόκτηση του Ενός Δαχτυλιδιού για τον εαυτό του. Δεν γνωρίζουμε όλες αυτές τις προσπάθειες, αλλά περιλαμβάνουν την αποστολή κατασκόπων στον Φρόντο Μπάγκινς στην αναχώρησή του από το Σαίρ, την **Επίθεση στο Ρόχαν** με τους Ουρούκ-Χάι, και την αποστολή επιδρομών Ουρούκ-Χάι σε πιθανές οδούς όπου η Συντροφιά του Δαχτυλιδιού θα μπορούσε να ακολουθήσει. Σε ένα από αυτά τα μέρη αιχμαλωτίστηκε ο Πίπιν και ο Μέρι μετά από επιδρομή Όρκς. Ο Μπόρομιρ τραυματίζεται θανάσιμα από τρία βέλη των Ορκ, όταν προσπαθεί να υπερασπιστεί τον Μέρι και τον Πίπιν. Αυτό οδηγεί τον Άραγκορν , τον Λέγκολας και τον Γκίμλι σε μια αναζήτηση που οδηγεί στη **Μάχη στο Φαράγγι του Χελμ** , καθώς και στην καταστροφή του Ίσενγκαρντ από τους Εντ υπό την καθοδήγηση του Δεντρογένη. Η εισβολή του στο Ρόχαν καταλήγει για τον ίδιο σε καταστροφή, με την απόλυτη ήττα του στρατού του στην Μάχη του Φαραγγιού του Χελμ, αφήνοντας το ίδιο το Ίσενγκαρντ ανυπεράσπιστο με αποτέλεσμα την καταστροφή του από τους Εντ. Ο Σάρουμαν τότε κάνει μια τελευταία αποτυχημένη προσπάθεια να συμμαχήσει με τον Θέοντεν ή τον Γκάνταλφ. Ο Γκάνταλφ τότε προσφέρει στον Σάρουμαν μια ευκαιρία για λύτρωση, της οποίας οι όροι ήταν η παράδοση του ραβδιού του και τα κλειδιά του Ορθανκ. Ο Σάρουμαν είχε μια στιγμή αμφιβολίας, αλλά στο τέλος η υπερηφάνεια, η οργή και το μίσος του κερδίζουν και αρνείται τη λύτρωση. Ο Γκάνταλφ αποβάλλει τον Σάρουμαν από την τάξη τον μάγων και σπάει το ραβδί του. Επιπλέον, ο ίδιος χάνει το Πάλαντιρ του Ορθανκ όταν ο Γκρίμα Σκουληκόγλωσσος το πετά από ένα μπαλκόνι, αναποφάσιστος για το ποιόν μισεί περισσότερο και για το ποιόν θέλει να πετύχει (τον Θέοντεν ή τον Γκάνταλφ). Το χτύπημα τελικά δεν πετυχαίνει κανέναν. Ο Σάρουμαν τελικά καταφέρνει να πείσει τον Δεντρογένη που τον κρατούσαν αιχμάλωτο να τον αφήσουν να φύγει από το Ίσενγκαρντ αφού πρώτα παραδώσει το κλειδί του Ορθανκ. Στη συνέχεια μεταβαίνει στο Σαίρ, το οποίο ήταν υπό τον έλεγχο του Λόθο Σάκβιλ-Μπάγκινς. Για αρκετό καιρό είχε υποδουλώσει τα Χόμπιτς, αλλά τελικά προδόθηκε και σκοτώθηκε από τον ίδιο του τον υπηρέτη, τον Γκρίμα Σκουληκόγλωσσο στις 3 Νοεμβρίου 3019. Μετά τη **Μάχη του Μπαϊγουότερ**, όπου τα Χόμπιτ που είχε κακοποιήσει ο Σάρουμαν του επιτίθενται, ο Φρόντο του προσφέρει μια τελευταία ευκαιρία να παραδοθεί. Όταν ο Σκουληκόγλωσσος αποφασίζει να δεχθεί, Ο Σάρουμαν αρνείται και τον χτυπά στο έδαφος. Μετά από αυτό, ο εξαγριωμένος Σκουληκόγλωσσος βγάζει ένα μαχαίρι και τον μαχαιρώνει, σκοτώνοντας τον έτσι με αυτόν τον τρόπο.

Παραπομπές
----------

1. ↑  Tolkien 1955 Μέρος 6 Κεφάλαιο 7 "Ο γυρισμός"
2. ↑  Tolkien 1955 Μέρος 6 Κεφάλαιο 8 "Το Ξεκαθάρισμα του Σαίρ"